
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/195/23.05.2006 

	
	
	


A  V  I  Z

asupra proiectului de Lege pentru completarea art. 140 din Legea nr. 571/2003 privind Codul fiscal, Camera Deputaţilor fiind Cameră decizională (PLx 344/2006).


În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu proiectul de Lege pentru completarea art. 140 din Legea nr. 571/2003 privind Codul fiscal, Camera Deputaţilor fiind Cameră decizională.


Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege în şedinţa din 23 mai 2006.


             Proiectul de lege vizează completarea art. 140 alin. (2) din Legea nr. 571/2003 privind Codul fiscal cu o nouă literă, lit. g), şi vizează reducerea taxei pe valoarea adăugată de la 19% la 9% pentru următoarele produse alimentare de bază: pâine şi produse de panificaţie, carne şi preparate din carne, peşte şi produse din peşte, lapte şi produse lactate, uleiuri vegetale şi margarine, zahăr, orez şi ouă de păsări din specii domestice. Iniţiatorul, domnul senator Dan Voiculescu,  justifică reglementarea propusă prin faptul că reducerea cotei de TVA la produsele alimentare de bază, în condiţiile în care salariile sunt scăzute, va conduce la creşterea cantitativă şi calitativă a consumului de alimente şi la redirecţionarea unei părţi a banilor economisiţi de consumatori către alte activităţi cum ar fi cele educaţionale sau recreative.

            Senatul a adoptat proiectul de lege în şedinţa din 13 aprilie 2006.

În urma dezbaterilor, membrii Comisiei pentru politică economică, reformă şi privatizare au hotărât cu  19 voturi pentru, 4 voturi împotrivă şi o abţinere aprobarea proiectului de lege, cu amendamente, conform anexei nr. 1.
                PREŞEDINTE,


     Mihai Tudose

         SECRETAR






    Vasile Cosmin Nicula
                                                                                                                       


Consilier 

                                                                                                               


        Alina Hodivoianu 
ANEXA NR. 1

AMENDAMENTE ADMISE
	Nr.

crt.
	Text iniţial
	Text propus de  Comisie 

(autorul amendamentului)
	Motivarea amendamentelor propuse


	1. 
	2. După alineatul (2) se introduce un alineat nou, alin. (21), cu următorul cuprins:
„(21) În cazul produselor prevăzute la alin. (2) lit. g), cota redusă de 9% se aplică de agenţii economici producători, importatori şi de cei care comercializează aceste produse, cu excepţia agenţilor economici din reţeaua de alimentaţie publică.”

	2. După alineatul (2) se introduce un alineat nou, alin. (21), cu următorul cuprins:
„(21) În cazul produselor prevăzute la alin. (2) lit. g), cota redusă de 9% se aplică de agenţii economici producători, importatori şi de cei care comercializează aceste produse.”
Autor: dep. Mihai Tudose 
	Pentru a nu se crea confuzii între agenţii economici.

	2. 
	Art. II. – Prezenta lege intră în vigoare la data de 1 iulie 2006.

	Art. II. – Prezenta lege intră în vigoare în termen de 30 de zile de la publicarea în Monitorul Oficial al României.
Autor: dep. Mihai Tudose
	Termenul de intrarea în vigoare a legii trebuie să fie armonizat cu termenul de adoptare al proiectului de lege.


 PREŞEDINTE,

MIHAI TUDOSE









SECRETAR,








NICULA VASILE COSMIN







    












Consilier :










       








Alina Hodivoianu

